cyanic-selkie/wikianc huggingface dataset:
Another Country av Rod Stewart
Låtskriving og innspeling
Stewart sa at «Batman Superman Spiderman» vart skriven om godnatthistorier som han fortalde den yngste sonen sin, Aiden Patrick Stewart, om desse tre oppdikta superheltane. Tittelsporet på albumet var inspirert av respekten Stewart hadde for væpna styrkar – noko som var påverka av at han vart fødd kort tid før slutten av andre verdskrigen.
Innspelinga fann stad heime hos Stewart med hjelp av Pro Tools.
Singlar
«Love Is» vart gjeven ut som den første singelen frå Another Country den 23. juni 2015. I USA nådde singelen 37. plassen på Adult Contemporary-lista. «Please» og «Way Back Home» vart gjevne ut som singlar høvesvis 1. september og 16. oktober 2015.
Mottaking
Another Country fekk middels kritikk hos kritikarane. På Metacritic, som samlar meldingar frå kjende magasin og nettstader og gjev ein normalisert rating frå 0 til 100, fekk albumet ein score på 57, basert på 10 meldingar.
Gitle
Gitle eller Gjetle er mannsnamn, ei form av namnet Gisle og med opphav i norrønt Gísli. Namnet kan ha samanheng med eit ord som tyder 'gissel, fange'. Det kan òg komme frå norrønt geisli, som tyder 'stav' eller 'stråle'.
Bruken av namnet i Noreg
Bruken av namnet steig janmt i etterrigstida mot ein topp i 1970. Sidan har bruken av namnet gått attende.
Anthony Pleeth
Anthony Pleeth er ein engelsk cellist, som har spesialisert seg på historiske framføringar av musikk frå 1700- og 1800-talet på periodeinstrument.
Han spelte den første innspelinga si for BBC då han var 13 år gammal. Han var med å skipe The Galliard Trio (med Trevor Pinnock, cembalo og Stephen Preston, fløyte), som han spelte med frå 1965 til dei vart oppløyst i 1972.
Han var fremste cellist i The Academy of Ancient Music og seinare The English Concert, men slutta i 1985. Han var framleis medlem av English Concert Chamber Group fram til 1991.
Han vart professor i cello ved Guildhall School of Music & Drama i 1969 og ved Royal College of Music i 1986.
Pleeth har òg spelt mykje filmmusikk, som We Were Soldiers av Nick Glennie-Smith, Gladiator av Hans Zimmer og Lisa Gerrard og Tron: Legacy av Daft Punk.
David Kershenbaum
David Kershenbaum er ein USA-amerikansk plateprodusent og entreprenør. Han har arbeidd med mange artistar, som Duran Duran, Tracy Chapman, Joe Jackson, Laura Branigan, Bryan Adams, Supertramp, Cat Stevens, Elkie Brooks og Tori Amos. Som produsent har han fått 75 internasjonale gull- og platinaplater.
Robbery Beaches
Robbery Beaches er strender som ligg langs nordsida av Byers Peninsula på Livingston Island i Sør-Shetlandsøyane i Antarktis mellom Essex Point i vest og Nedelya Point i aust.
Cowboy Song av Thin Lizzy
«Cowboy Song» er ein song av det irske hardrockband Thin Lizzy som opphavleg kom ut i 1976 på albumet deira Jailbreak.
Robbery Beaches
Namnet «Robbery Beach» vart nytta av James Weddell i 1820-23. Det kom frå at engelskmennene stal selskinn samla inn av den amerikanske briggen «Charity» (tjuveri er robbery på engelsk). Det var hard konkurranse mellom britiske og amerikanske selfangarar i området tidleg i 1820-åra.
Cowboy Song av Thin Lizzy
Han vart gitt ut som singel i ein redigert versjon og nådde 77. plassen på dei amerikanske hitlistene, men fekk på den tida ikkje like mykje merksemd som to av dei mest populære songane på same album, «The Boys Are Back in Town» og «Jailbreak». Songen vart skriven av frontmannen Phil Lynott og trommeslagaren Brian Downey.
Teksten er skriven frå perspektivet til ein cowboy, og fortel om vandringa hans gjennom USA gjennom ulike eventyr og romansar. Songen byrjar med ei mjuk akustisk innleiing i country-stil før han går over i livleg hardrock.
«Cowboy Song» har sidan vorte skildra som ein av dei beste songane til Thin Lizzy fordi han har «ein av dei mest fengjande, mest minneverdige tvilling-gitarharmoniane nokon sinne». AllMusic skildra songen som å gjera det vanlege til legende, eller å føra myten inn i den moderne verda. Forfattaren av Phil Lynott: The Rocker, Mark Putterford, skildra songen som «ei blanding mellom Clint Eastwood og Rudolph Valentino, med litt George Best kasta inn for å vere på den sikre sida». Rolling Stone-magasinet kalla songen «definitiv».
Med tida har han vorte ein fanfavoritt og ein av signatursongane til Thin Lizzy. Songen er no ein av deira mest populære og blir omtalt som ein klassikar.
Bruk i media
Den autoriserte biografien om Phil Lynott, som kom i februar 2016, har tittelen Cowboy Song.
Loving the Alien
«Loving the Alien» er ein song skriven og spelt inn av David Bowie. Det var opningssporet til det sekstande studioalbumet hans, Tonight. Det var ein av to songar på albumet som var skriven av Bowie aleine og ein nedkorta versjon av songen kom ut på singel i mai 1985, ni månader etter den første singelen, «Blue Jean» og åtte månader etter albumet kom ut. «Loving the Alien» nådde 19. plassen på UK Singles Chart. Songen utforska «den intense motviljen» til Bowie av organisert religion. «Loving the Alien» inspirerte tittelen på biografien til Christopher Sandford om Bowie frå 1997 og namnet på plateboksen Loving The Alien (1983-1988) i 2018.
Bakgrunn
Songen er ein av to på albumet som er skriven av Bowie aleine, som ein demo av songen som berre vart kalla «1». Bowie sa songen «...kom til fordi eg kjenner at så mykje historie er feil - som ein ser igjen og igjen – og at me baserer så mykje på feil kunnskap.» Han spelte inn ein demo av songen i Montreux i Sveits før han spelte inn songen for albumet. Bowie sa seinare at produksjonen av songen omgjorde noko av krafta i teksten og sa at han føretrekte demoversjonen, og i eit sanna intervju sa han «Du burde høyre 'Loving the Alien' på demo. Det er ein vedunderleg demo. Eg lover deg! (ler). Men på albumet er han ikkje så vedunderleg.»
Marknadsføring
Det vart laga ein musikkvideo regissert av Bowie og David Mallet. Originalvideoen inkludert eit kort klipp der Bowie blør naseblod. Denne originale versjonen var berre gjeven ut på videosingelen «Day-In Day-Out» i 1987. All seinare utgjevingar av videoen har scenen med naseblodet redigert ut. Ein redigert versjon av songen kom ut på singel i mai 1985, ni månader etter den første singelen «Blue Jean» og åtte månader etter albumet kom ut.
Mottaking
Bowie-biografen David Buckley kalla han «det einaste songen på albumet med tyngden til mykje av den tidlegare musikken hans». Yo Zushi i New Statesman skildra songen som eit «sju minuttar langt meisterverk». Chris Jones i BBC var kritisk til det meste av musikken til Bowie i 1980-åra i meldinga si av Best of Bowie i 2002, men sa : «Loving the Alien har ein rar, fjern venleik ved seg. Som å sjå ein ballett gjennom eit teleskop.»
Konsertversjonar
Bowie framførte songen under Glass Spider-turneen i 1987 (gjeve ut på Glass Spider (1988)). På Reality-turneen i 2003 og 2004 spelte han igjen songen, men denne gongen i ein nedstrippa versjon med berre Bowie på vokal og Gerry Leonard på gitar. Bowie sa at det seinaste arrangementet kanskje var «slik han alltid burde blitt spelt.»
Andre utgjevingar
Songen finst på fleire samlealbum, som Bowie: The Singles 1969-1993 (1993), somme versjonar av Best of Bowie (2002), Sound + Vision (2003 og 2014), The Platinum Collection (2005), The Best of David Bowie 1980/1987 (2007), iSelect (2008), og Nothing Has Changed (3-CD-versjonen) (2014). Den originale albumverjsonen, og dei fleste remiksane og B-sidene er alle i plateboksen Loving the Alien (1983-1988) frå 2018.
Den originale usensurerte videoen for «Loving the Alien» kom ut på video-EP-en «Day-In Day-Out» (1987), og den sensurerte versjonen kom ut på DVD-utgåva av Bowie – The Video Collection (1993), Best of Bowie (2002) og The Best of David Bowie 1980/1987 (2007).
I 2002 laga den nederlandsk-amerikanske produsenten The Scumfrog ein club-miks av songen og gav han ut på singel i lag med den originale musikkvideoen. Scumfrog-versjonen av «Loving the Alien» nådde 41. plassen på den britiske singellista det året.
Geysenbreen
Geysenbreen er ein stor sidebre til Fisherbreen, som flyt nordaust mellom Mount Bayliss og Mount Ruker i Prince Charles Mountains i Antarktis. Han vart kartlagt frå flyfoto tekne av Australian National Antarctic Research Expeditions i 1956 og 1957, og vart namngjeven av Australian Antarctic Names and Medals Committee etter Hendrick Geysen, som var øvstkommanderande of Mawson-stasjonen i 1960.
Ramat HaKovesh
Historie
Den 16. november 1943 søkte britiske militære i kibbutzen etter våpen. Innbyggjarane gjorde motstand og det oppstod ein valdeleg samanstøyt. Ein innbyggjar mista livet og 14 vart skadde, og britane arresterte 35.
Lichtenberg-figur
Lichtenberg-figur, lichtenbergsk figur eller elektrisk figur er ein figur som oppstår på overflata av ei isolerande plate når ho vert utsett for ein punktladning. Ein kan påvise figuren ved å drysse elektrisk ladd pulver ned på plata. Pulveret ordnar seg då i eit mønster som syner ladingsfordelinga.
Fenomenet kan nyttast til å studere eigenskapane til isolator. Tilsvarande figurar kan ein òg få fram i fotografiske emulsjonar og kan då framkallast på vanleg måte.
Figurane vart oppdaga av tyskaren Georg Christoph Lichtenberg i 1777. Då dei først vart oppdaga trudde ein at den karakteristiske forma kunne nyttast til å finne positive og negative elektriske «væsker». I 1777 bygde Lichtenberg ein stor elektrofor for å generere statisk elektrisitet med høg spenning gjennom induksjon. Etter å ha utladd ei kraftig punktlading til overflata av ein isolator, fann han mønsteret ved å drysse pulver oppå flata. Oppdaginga var forgjengaren til dagens plasmafysikk.
Zug
Zug (fransk Zoug, italiensk Zugo, retoromansk Zug, latin Tugium) er ein tysktalande by og kommune i Sveits. Kommunen har innbyggjarar  og eit areal på. Kommunesenteret ligg 425 meter over havet.
Byen Zug er hovudstad i kantonen Zug og ligg ved Zugsjøen og ved foten av fjellet Zugerberg. På dei lågareliggande fjellsidene veks mange frukttre og Zugs mest kjende jordbruksprodukt er kirschwasser. Dei fleste innbyggarane talar tysk og er katolikkar.
Historie
Byen er omtala første gongen i 1240. År 1273 kjøpte Rudolf av Habsburg byen. Zug vart sidan styrt av ein fut, som formelt var godkjent av habsburgarane og ei rådsforsamling. Fleire område på den kringliggjande landsbygda, til dømes Baar, Menzingen og Aegeri, hadde alle si eiga Landsgemeinde (kommune), men vart styrt av ein einaste fut, også han var utpeika av habsburgarane. Desse områda vart kalla Aeusser Amt. 27 juni 1352 gjekk både byen Zug og Aeusser Amt inn i det ferske sveitsiske eidsforbundet.
Detroit Plateau
Detroit Plateau er eit stort indre platå i Graham Land, med høgder mellom 1500 og 1900 moh. I nordaust ligg sørveggen av Russell West-breen, og frå her strekkjer det seg 165 km sørvestover til Herbert Plateau. Platået vart observert frå lufta av sir Hubert Wilkins på ein flytur den 20. desember 1928. Wilkins namngav det «Detroit Aviation Society Plateau» etter forbundet som støtta ekspedisjonen hans, men det godkjende namnet vart korta ned. Nord- og austsida av platået vart kartlagt av Falkland Islands Dependencies Survey i 1946-47.
Dinsmoorbreen er ein isbre som flyt aust frå sørkanten av Detroit Plateau.
Trysilmeteoritten
Trysilmeteoritten er ein steinmeteoritt som fall ned i Trysil morgonen den 21. juni 1927. Det var mogeleg å sjå meteoritten som ei eldkule med ein brei, flammande hale og røykstripe etter seg frå Hvaler i ytre Oslofjorden til Trysil. Lyset var så kraftig at det overgjekk sola.
Seinare vart det funnen ein meteoritt litt sør for garden Barflo i Drevdalen. Meteoritten hadde trengt 16 cm ned i lyngtorva og brote sunt mot ein stein og vorte kasta opp att. Trysilmeteoritten består i dag av to større stykke og ein mindre bit.
Meteoritten er klassifisert som ein olivin-hypersthenchondritt og den opphavlege vekta var om lag 640 gram. I dag er det største stykket utstilt ved Geologisk museum i Oslo.
Tynnslip
Eit tynnslip er eit tynt, om lag 0,03 mm tjukt, snitt av ein bergart eller eit mineral, som er montert på eit objektglas med eller utan dekkglas over. Når laget ikkje er tjukkare enn dette er dei fleste bergartsdannande mineral gjennomsitkige, slik at det er mogeleg å bestemme minerala ut frå dei optiske eigenskapane deira ved hjelp av eit polarisasjonsmikroskop. I tillegg kan ein studere tekstur og mineralorientering.
Týmvou
Týmvou (gresk skrift Τύμβου, tyrkisk Kırklar) er ein landsby på Kypros og ein lokalstyrt busetnad i distriktet Levkosía i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som ein del av kommunen Degirmenlik (Kythréa) i distriktet Lefkoşa.
Ved folketeljinga i 2011 hadde busetnaden 384 innbyggjarar.
Catilina
Lucius Sergius Catilina (ca. 108 f.Kr.–62 f.Kr.) var ein romersk politikar og adelsmann, kjend som hovudmann for ei samansverjing i Roma. Ungdomstida hans var prega av lauslivnad, og under proskripsjonane til Sulla i 82 f.Kr. sytte han for å gjere seg sjølv rikare. I 68 var han pretor og styrte deretter den romerske provinsen Afrika. Da han kom attende frå Roma vart han skulda for å økonomisk utarming av provinsen, og difor var det ikkje mogleg for han å søkje konsulatet. Han stifta dinest ei samansverjing med sikte på å rive til seg konsulatet for 65, men planen vart aldri gjennomført. Då han vart frikjend for klagemålet, stifta han snart ei ny samansverjing. Catilina gav dei medsamansvorne løfter om gjeldsfridom og moglegheiter for økonomisk utbytting, og mange forgjelda menn frå overklassen attåt fleire av Sulla-veteranane tok del i samansverjinga, som visstnok innebar å gjere han sjølv til eineherre.
Jamvel om Catilina arbeidde hardt for å bli vald til konsul, skjedde det korkje i 63 eller 62. Cicero, som var ein av dei to konsulane i 63, hadde god kjennskap til samansverjinga hans, og gjekk til eit så kvast åtak på Catilina i Det romerske senatet (Den første katilinariske tale) at sistnemnde reiste frå Roma og til hæren sin i Etruria. I Roma vart fleire av felagane hans fengsla og avretta (Mellom dei Lentulus). Catilina fall sjølv på slagmarka i 62.
I nyare tid har fleire freista å framstelle Catilina som ein mann som let seg styre av idelle motiv. Mellom desse kan ein nemne Henrik Ibsen i dramaet Catilina (1850). Uttrykket «catilinariske eksistensar» har sitt opphav i Catilinas livssoge. Det vart først nytta av Otto von Bismarck og er ei nemning på opprørske personar (som vågar alt fordi dei ikkje har noko å tape). Uttrykket blir også nytta om individ som blir rekna for å ha ein låg moral.
Variasjonsdiagram i geologi
Eit variasjonsdiagram er eit diagram som syner den kjemiske variasjonen i ein magmatisk bergartsserie. Ein kan skape diagrammet ved til dømes å plotte veksprosent av eit oksid av eit hovudgrunnstoff (til dømes Na2O, CaO, Al2O3) mot vektprosent av silika (SiO2). Ein nyttar slike diagram til å syne genetiske slektskap mellom bergartane og greie ut om eventuelle prosessar som har påverka bergartsserien.
Diopsid
Diopsid er eit grønleg pyroksenmineral. Det er krystalliserer monoklint og har kjemisk samansetjing CaMgSi2O6. Det finst i ulike metamorfe bergartar, særleg i hornfels og skarn.
Ein særleg ven grasgrøn, kromhaldig diopsid opptrer i olivinsteinar på Sunnmøre.
Frank Wörndl
Frank Wörndl er ein tysk tidlegare alpin skirennar frå Sonthofen i Bayern som tevla for Vest-Tyskland. Han vart verdsmeister i slalåm i 1987 og tok sølv i same greina under vinter-OL året etter.
Aktiv
Gjennom dei fleste av 1980-åra høyrde slalåmspesialisten Wörndl til mellom dei såkalla fyrstepulje-køyrarane, dei 15 beste i ei av dei alpine greine. Likevel makta han aldri å kome mellom dei tre beste i noko verdscuprenn, korkje i slalåm eller storslalåm. Ein fjerdeplass i eit slalåmrenn i Åre i Sverige var han høgste plassering.
Derimot lukkast Wörndl overmåte godt i både VM i alpine greiner 1987 i sveitsiske Crans-Montana og under Vinter-OL 1988 i Calgary. I Crans-Montana vann han gullmedaljen i slalåm framfor austerrikaren Günther Mader og sin eigen landsmann, Armin Bittner. Året etter var han i Calgary-OL nær ved å vinne den olympiske gullmedaljen i slalåm, han mangla einast seks hundredels sekund på å utlikne tida til gullvinnaren, italienaren Alberto Tomba.
Wörndl la opp etter 1989-sesongen.
Jan Smit
Johannes Hendricus Maria Smit, betre kjend som Jan Smit, er ein nederlandsk songar, programleiar, skodespelar og fotballeiar.
Fylkesveg 14 i Finnmark
Fylkesveg 14 i Finnmark går mellom Skoddevarre og Elvestrand i Alta kommune. Vegen er 3,1 km lang.
Jorien ter Mors
Jorien ter Mors er ein nederlandsk skeiseløpar frå Enschede som tevlar i både kortbaneløp og lengdeløp. Ho vart i 2014 olympisk mester i lengdeløp på 1500 meter og i lagtempo med Nederland, samt i 2018 i 1000 meter lengdeløp.
Emerald av Thin Lizzy
Emerald er ein song av Thin Lizzy frå albumet deira Jailbreak frå 1976. Han er inspirert av tradisjonell irsk musikk og nytta ein 6/8-takt. Gitarriffet nyttar ein «irsk» melodi med bruk av triolar.
Mottaking
Ultimate Classic Rock rosa gitarsoloen og sa at han «sender albumet ut på ein høg tone med ein tvers igjennom tilfredsstillande utvida gitarduell».
Jan Smit
Smit syng vanlegvis på nederlandsk innan sjangrane pop, slager og danseband. Han har også vore ambassadør for SOS Barnebyar og er styremedlem i fotballklubben FC Volendam.
Emerald av Thin Lizzy
Andre versjonar
Mastodon gav ut ein coverversjon av songen i 2003.
Slash og tidlegare Kiss-gitarist Ace Frehley gjorde ein versjon av songen på albumet Origins, Vol. 1 frå 2016. Ifølgje magasinet Rolling Stone spelte Slash og Frehley songen saman 15 gonger for å framføra han riktig.
Jon Thorne
Thorne er sjølvlært og byrja å spele 23 år gammal. Han studerte og spelte jazz i mange år og reknar Danny Thompson som sin mentor.
Thorne har vore bassist i bandet Lamb sidan 1996, der han blanda kontrabass med elektronisk musikk.
Tore Gjelsvik
Tore Gjelsvik var ein norsk geolog, forskar og direktør for Norsk Polarinstitutt. Under andre verdskrigen spelte han ei sentral rolle i den norske motstandsrørsla.
Biografi
Gjelsvik var utdanna cand.real ved Universitetet i Oslo. Han vart dr.philos i 1953.
Widerøefjellet
Widerøefjellet er eit stort fjell med ei høgd opp mot 2994 moh mellom Walnumfjella og Nils Larsenfjellet i Sør-Rondane i Antarktis.
Tore Gjelsvik
Biografi
Under den tyske invasjonen av Noreg i 1940 deltok han i kampane i Østfold. Gjelsvik var blant dei første som byrja å organisere motstandsgrupper. I oktober 1940 organiserte han sambandet mellom den første større motstandsgruppa, R-gruppa i Oslo, og kontaktane til denne landet rundt. Han vart sentral i Sivorg, og hadde kontaktar med Milorg og XU. I 1943 vart han medlem av Koordiasjonskomiteen (KK) og etterkvart leiar for sekretariatet. Under den tyske opprullinga av motstandsorganisasjonane i 1944 arbeidde han med å sikre og gjenopprette kontaktnettverka. Han var sentral i kampen mot Arbeidstenesta, der han var pådrivar for ein meir aktiv innsats frå motstandsrørsla og vann gehør for dette. Hausten 1944 var han ein av berre fire gjenverande medlemmar av KK. I januar 1945 vart han nesten teken av Statspolitiet, men klarte å flykte over grensa til Sverige med skotsår i skuldra. Han var kort tid etter tilbake i Noreg, og deltok saman med Alf Sanengen frå KK i [[Hjemmefrontens Ledelse]]. Etterkvart leia han òg sekreteriatet her.
Gjelsvik arbeidde som geologisk konsulent 1945–52 og statsgeolog 1952–59. I denne perioden arbeidde han òg for SN. Frå 1960 til han vart pensjonert i 1983 var han direktør for Norsk Polarinstitutt. Han hadde ei sentral rolle i oppbygginga av Norges Hjemmefrontmuseum, og sat i museet sitt råd frå 1962 til staten overtok drifta i 1995.
Utmerkingar
Gjelsvik mottok òg fleire utanlandske ordenar.
Peachtree Road
Peachtree Road er det 28. studioalbumet av den britiske musikaren Elton John, og kom ut i 2004. Det vart kalla opp etter Peachtree Road, den nordlege delen av Peachtree Street i Atlanta, der ein av dei fire heimane til John ligg. Dette er et einaste av albuma til John der berre han sjølv står oppført som produsent.
Trass i generelt positive meldingar, gjorde Peachtree Road det heller dårleg samanlikna med andre album frå denne tida, og nådde 17. plass i USA og 21. plass i Storbritannia. I USA selde albumet til gullplate i desember 2004.
Albumet vart gjeve ut på ny i 2005 med tre bonusspor frå Billy Elliot the Musical, samt ein DVD med ni spor frå albumet framført på konsert i Atlanta.
Songen «Electricity» frå musikalen vart gjeven ut som singel i juni 2005 og nådde fjerdeplass i Storbritannia.
Albumet vart tileigna minnet til Gus og Sheila Dudgeon, som omkom i lag i ei bilulukke.
Bonus-DVD (2005)
Alle songar spelte inn ved the Tabernacle i Atlanta i november 2004
Albert Henrik Mohn
Albert Henrik Mohn var ein norsk forfattar og journalist frå Bergen, særleg kjend frå BBC sine sendingar mot Noreg under andre verdskrigen og som utanrikskorrespondent og forfattar av mange reportasjebøker.
Mohn var fødd i Fana og utdanna seg til handel. Under den andre verdskrigen var han journalist i Norsk Tidend i London og medarbeidar i BBC. Etter krigen byrja han gjere reportasjereiser for NRK til konfliktområde som prega nyheitsbiletet, mellom anna var han krigskorrespondent i Korea 1950-51. Gjennom fleire tiår reiste han til mange ulike konfliktområde i Europa, Afrika og Asia, noko som resulterte i eit trettitals bøker, særleg mange frå Midt-Austen. Desse bøkene er ei ofte ei blanding av reportasje og reiseskildring. Inn i mellom gav han ut nokre novellesamlingar og romanar.
McKinnonbreen
McKinnonbreen er ein isbre som flyt søraust frå Nemesisbreen til Beaver Lake aust i Aramis Range i Prince Charles Mountains. Området vart først vitja under ANARE (Australian National Antarctic Research Expeditions) i 1956 og kartlagt frå flyfotografi. Han vart namngjeven av Australian Antarctic Names and Medals Committee (ANCA) etter G.W. McKinnon som var geografioffiser i Antarctic Division i Melbourne, og øvstkommanderande for ANARE-gruppa som kartla Prince Charles Mountains i 1969.
Fylkesveg 15 i Finnmark
Fylkesveg 15 i Finnmark går mellom Kronstad og Leirbakken i Alta kommune. Vegen er 8,8 km lang.
Gisle
Gisle er eit mannsnamn, av norrønt Gísli. Namnet kan vere ei kortform av namn som Torgils, eller det kan ha samanheng med eit ord som tyder 'gissel, fange'. Det kan òg komme frå norrønt geisli, som tyder 'stav' eller 'stråle'. Andre hevdar at det mest sansynlege opphavet er langobardisk gisil, som tyder 'pileskaft'.
Gisle har i Noreg namnedag 13. januar.
Bruken av namnet i Noreg
Bruken av namnet steig janmt i etterrigstida mot ein topp i 1970. Sidan har bruken av namnet gått attende.
Baar
Baar er ein kommune i kantonen Zug i Sveits. Kommunen har innbyggjarar  og eit areal på. Kommunesenteret ligg 443 meter over havet.
Kommunen ligg nord på elvesletta til Lorze. Han var opphavleg ein gatelandsby langs vegen mellom Zugsjøen og Zürichsjøen. Sidan 1960-talet har kommunen vokse kraftig. Han består av landsbyen Baar og dei tidlegare grendene Allenwinden, Blickensdorf og Inwil.
Kommunen, som ligg nord for byen Zug, grensar i nord mot kantonen Zürich.
Electricity av Elton John
«Electricity» er ein song av Elton John og Lee Hall frå den særs suksessfulle musikalen Billy Elliot the Musical.
Singelen var den 63. singelen til John som gjekk inn på Topp 40 i Storbritannia og nådde fjerdeplassen som høgaste plassering. Songen vart gjeven ut som bonusspor på den britiske nyutgjevinga av albumet Peachtree Road.
Zagorestranda
Zagore Beach (Zagorski Bryag) er ei strand ved False Bay på Livingston Island i Antarktis og strekkjer seg 4 km på Rozhen Peninsula mellom Charitybreen og Ruen Icefall. Stranda ligg nedanfor Canetti Peak (400 m) og MacKay Peak (700 m).
Stranda er kalla opp etter den historiske regionen Zagore sør for Balkanfjella i Bulgaria.
Fragment
Fragment (frå latin, av frangere, ‘bryte’) er eit brotstykke av noko større.
Det er vanleg å finna fragment i forsking på eldre tider. Innan arkeologi kan ein til dømes finna fragment av folk, dyr, byggverk og objekt frå tidlegare tider.
Innan tekst- og litteraturhistorie kan det førekoma at at tekstar berre finst att i brokkar, til dømes fordi berre fragment av materialet dei er skrivne på er bevarte, innskrifter er forvitra eller berre delar av teksten er blitt kopiert for ettertida. Ein kan finna tekstfragment gjennom palimpsest, der same overflata er blitt brukt til å skriva på fleire gonger, elle gjenbruk av skrivemateriale i bokbinding.
Sapfo er eit kjent døme på ein diktar ein nesten berre kjenner frå fragment. Gamle innskrifter som runesteinar og liknande kan vera skadde eller forvitra, slik at ein berre kan lesa brotstykke.
Fragmenterte tekstar kan også vera eit litterært verkemiddel. Det blei mykje brukt i romantikken, og er mellom anna vanleg i tysk litteratur frå denne perioden. Innan engelsk litteratur er eit kjent døme Coleridge sitt ufullendte dikt «Kubla Khan; or, A Vision in a Dream: A Fragment». som han gav ut i 1816.
Fragmentering kan vera eit framtredande trekk ved postmoderne litteratur, der plott, figurar, tema, skildringar eller fakta kan vera fragmenterte og spreidde rundt i verket. Dimitris Lyacos har til dømes nytta fragment-sekvensar for å formidla ei forvirra verd.
Fonteneplassen i Baku
Fonteneplassen (aserbajdsjansk Fəvvarələr meydanı) er ein plass i sentrum av Baku, hovudstaden i Aserbadsjan. Plassen vart tidlegare kalla Parapet og vert ofte omtalt som dette framleis. Namnet kjem av dei mange fontenene på plassen, som først vart bygd under sovjetstyret av Aserbajdsjan.
Plassen er ein offentleg samlingsplass, særleg på kveldstid og i helgene. Han er ein attraktivt turistdestinasjon med mange butikkar, restaurantar, hotell og passasjar. Han starta frå Istiglaliyyat gate og murane til Gamlebyen og strekkjer seg gjennom Nizami gate, som òg i daglegtale vart kella Torgovaja-gata. Denne går parallelt til Baku Bulvar.
I 2010 vart plassen renovert av styresmaktene i Baku.
Edivaldo Hermoza
Edivaldo Hermoza er ein boliviansk fotballspelar.
Gislaug
Bruken av namnet i Noreg
Bruken av namnet steig janmt i etterrigstida mot ein topp i 1970. Sidan har bruken av namnet gått attende.
SSC-1b SEPAL
SSC-1b SEPAL (russisk Редут, NATO-kallenamn SSC-1 Sepal) er eit sovjetisk kystforsvarsmissilkompleks som kan skyte på avstandar frå 25 til 460 kilometer mot skip i overflatestilling. Missilkomplekset vart konstruert frå 1960 og brukar missilet P-35 frå avfyringsramper basert på lastebilar.
Nemesisbreen
Nemesisbreen er ein stor isbre som flyt nordaust gjennom midten av Aramis Range i Prince Charles Mountains. Han vart oppdaga i januar 1957 av den sørlege gruppa til ANARE (Australian National Antarctic Research Expeditions) under W.G. Bewsher og kalla opp etter Homer sin Nemesis fordi det var store vanskar å reise gjennom området på grunn av denne breen.
Varmekjelde
Varmekjelder er stader der varmt grunnvatn kjem opp av bakken. Vatnet vert til dømes varma opp av vulkansk aktivitet. Om vatnet vert så varmt at det kokar vert det kalla ein geysir.
Dei fleste varmekjeldene finst i Yellowstone nasjonalpark i USA, som har 62 % av alle varmekjeldene i verda. Det finst òg mange varmekjelder på Island, men ein finn dei elles generelt over heile verda.
SSC-5 STOOGE
K-300P Bastion-P
Cham i Sveits
Cham er ein kommune i kantonen Zug i Sveits. Kommunen har innbyggjarar  og eit areal på. Kommunesenteret ligg 420 meter over havet.
Cham ligg ved nordbreidda av Zugsjøen, og grensar i nord mot kantonen Zürich. Til kantonshovudstaden Zug er det vel 5 km.
SSC-6 SENNIGHT
Bal missilkompleks
Programleiaren Leyla Əliyeva
Leyla Əliyeva eller Leyla Aliyeva er ein aserbajdsjansk programleiar og kommentator. Ho var programleiar for Eurovision Song Contest 2012 saman med Eldar Qasımov og Nərgiz Birk-Petersen.
Binzhou
Binzhou (kinesisk: 滨州市; pinyin: Bīnzhōu) er eit byprefektur nord i provinsen Shandong i det austlege Kina. Byprefekturet har eit areal på 9 445 km² og i kring 3,7 millionar ibuarar. Størstedelen av Binzhou ligg på nordbreidda av Huang He.
Byprefekturet Binzhou omfattar eitt distrikt (区 qū) og seks fylke (县 xiàn).
Næring
Kjemisk industri og tekstilindustri er viktigaste næringsgreinene i Binzhou. Etter oljefeltet Shenglifeltet vart oppdaga i granneprefekturet Dongying på 1960-talet, har noko av oljeindustrien verksemder også i Binzhou. Mellom dei store føretaka i Binzhou er tekstilprodusenten Weiqao og den nye bilfabrikken Binzhou Pride.
Samferdsle
Kinas riksveg 205 passerer gjennom området. Vegen byrjar i Shanhaiguan i Hebei og ender opp i Shenzhen, sør i provinsen Guangdong. Undervegs fører han gjennom Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kinas riksveg 220 går frå Binzhou til Zhengzhou i Henan.
Historie
Menneske har budd i Binzhou-området sidan steinalderen. Under Shang-dynastiet vart området kalla Pugu. Namnet Binzhou fekk i perioden med dei fem dynastia, på grunn av at landet ligg ved Bohaibukta.
Sun Tzu vart kanskje fødd i dette området, i fylket Huimin, som på hans tid låg under Qi-riket.
Vulgata
Biblia Vulgata ('den alminnelege Bibelen' eller 'Folkebibelen') er ei latinsk omsetjing av Bibelen utført av Hieronymus i tidsrommet 382-405 på oppdrag frå pave Damasus. Føremålet var å få ein enkelt versjon av Bibelen som kunne erstatta dei dåverande latinske latinske omsetjingane, kjende som Vetus Latina, som stemde dårleg overeins.
I evangelia reviderte omsetjaren mykje for å få dei så nær den greske teksten som mogleg, men for resten av Det nye testamentet utførte han berre mindre endringar. Det viktigaste Hieronymus gjorde var at han gjekk vekk frå tradisjonen med å basera omsetjinga av Det gamle testamentet på den greske versjonen Septuaginta, og i staden prioriterte den hebraiske teksten (bortsett frå Salmane og andre pseudepigrafiske skrifter som han berre hadde på gresk).
Den første trykte boka, Gutenberg-bibelen frå 1456, var Vulgata. Under motreformasjonen slo Trientkonsilet i 1546 fast at Vulgata skulle vera den offisielle bibelteksten til den katolske kyrkja. Kyrkja har seinare stått for fleire reviderte utgåver av Vulgata.
Fyrstestaten Sirmur
Geografi og samfunn
Sirmur var den største av Simla Hill States nord i Panjab.Han grensa til fyrstestatane Balsan og Jubbal i nord, Patiala og Keonthal i vest, Kalsia og distriktet Ambala i sør og distriktet Dehra Dun i United Provinces i aust.
Hovudstaden Nahan var største by. I tillegg fanst det 973 landsbyar (1901). Folketalet auka frå 112 371 i 1881, over 124 134 i 1891 og 135 626 i 1901, til 138 523 i 1911. Folkesetnaden var for det meste hinduar. Over 95 % av folket tilhøyrde hinduismen. I 1901 kunne 4,3% av folkesetnaden lesa og skriva. Tidleg på 1900-talet hadde staten ti skular.
Politikk og forvalting
Herskarhuset Prakash etablerte seg i området på 1100-talet. I 1621 blei hovudstaden flytta til Nahan, der fyrstefamilien hadde ei av dei viktigaste borgene sine. Sirmur var alliert med Mogulriket, og Prakashdynastiet blei løna med land for dette. Det var hyppig i krig med staten Garhwal. Først på 1800-talet allierte Sirmur seg med gurkhaene, og var ei tid dominert av dei. Dette blei det slutt med då Storbritannia og Nepal i 1815 underteikna ei fredsavtale. Etter dette kom Sirmur under britisk overhøgd.
Sirmur gav militær støtte til britane i den første britisk-afghanske krigen og i krigen mot Sikhriket i 1845. I det indiske opprøret i 1857 støtta Sirmur også britane. Under raja Shamsher Prakash (1856–1898) blei staten modernisert. Ordninga med begar, ei form for tvangsarbeid, blei avskaffa, det blei bygd vegar og skipa eit post- og telegrafvesen. Raja Surendra Bikram Prakash var medlem av Det lovgjevande rådet under generalguvernøren i Britisk India. Maharajaen av Sirmur fekk direkte representasjon i Fyrstekammeret då dette blei oppretta i 1921.
Sirmur var inndelt i fire administrative einingar, kvar kalla tahsil. Desse heitte Nahan, Pachhad, Paonta og Rainka.
I 1889 blei Sirmur Sappers and Miners etablert for teneste i Imperial Service Troops.
Herskarar
Herskarane var radjputar og hinduar. Slekta hevda å stamma frå Jaisalmer i Rajasthan. Herskarane bar først tittelen raja, men frå 1918 var tittelen opphøgd til maharaja. Fyrsten hadde rett til ein salutt på elleve skot.
Herskarane av Sirmur var:
Seinare skjebne
Etter at India fekk sjølvstende i 1947 blei Sirmur den 15. april 1948 slått saman med nabostatane til Himachal Pradesh. I denne delstaten finst distriktet Sirmaur, som òg har byen Nahan som administrasjonsstad.
Adanim
Adanim (hebraisk skrift עֲדָנִים, tyder Gleder) er ein moshav sentralt i Israel. Han ligg i Sharonsletta nær Hod HaSharon og høyrer til Drom HaSharon regionale kommune. I 2006 hadde han eit folketal på 439. Moshaven vart grunnlagd i 1950 av immigrantar frå Romania, og vart først kalla Yarkona BeHarhava (hebraisk skrift ירקונה בהרחבה, tyder Yarkona-utvidinga) og så kalla opp etter Salmane 36:9: «Dei får nyta overfloda i ditt hus, du lèt dei drikka av gledebekken din.»
Scoblebreen
Scoblebreen er ein isbre, 7 km vest for Campbell Head i Mac. Robertson Land. Han vart kartlagt av norske kartografar frå flyfoto tekne under Thorshavn-ekspedisjonane i 1936–37, og namngjeve Breoddane. Han fekk nytt namn av Australian Antarctic Names and Medals Committee (ANCA) etter Charles H. Scoble, som var dieselingeniør ved Macquarieøya-stasjonen. Han drukna der i juli 1948.
Dioptas
Dioptas er eit sekundært koparmineral som dannar vene trigonale krystall med smaragdgrøn til blågrøn farge. Det har kjemisk formel CuSiO2(OH)2. Mineralet finst fleire stader i USA og Russland, men er kanskje særleg kjent frå Namibia og Kongo.
Edward VIII Plateau
Edward VIII Plateau er ei kuppelforma, isdekt halvøy mellom Magnet Bay og Edward VIII Bay. Ho vart truleg sett av mannskapet på RRS «William Scoresby» i 1936 og kartlagt frå flyfoto tekne av Thorshavn-ekspedisjonane i 1936-37 og namngjeve Gulfplatået. Halvøya vart kalla «King Edward Plateau» av ANCA, emn forma Edward VIII Plateau vart godkjend av Advisory Committee on Antarctic Names (US-ACAN) for å vere konsistent med namna på dei nærliggande Edward VIII Bay og isbremmen.
Mörrum
Mörrum er ein tettstad i Karlshamns kommun i Blekinge län i Sverige, 7 km nordvest for Karlshamn. I 2011 hadde tettstade 3 695 innbyggjarar.
Mörrum er ein industristad, mellom anna Ifö Sanitär AB som lagar badekar. Sportsfisket etter laks i Mörrumsån, som renn gjennom staden, er kjend internasjonale. Det ligg òg eit fiskerimuseum i Mörrum.
Mörsil
Mörsil er ein tettstad i Åre kommun i Jämtlands län i landskapet Jämtland i Sverige. I 2005 hadde tettstaden 674 innbyggjarar.
Sveriges første sanatorium blei innvigd i Mörsil i 1891. Sanatoriet med tilhøyrande park blei etablert etter tysk førebilete, og anlegget, som er delvis bevart, bestod av fleire bygningar – bl.a. hovudbygning, badehus og legevilla – - som blei knytte av eit ope parklandskap med bjørkealléar, grusgangar, hagar og frittveksande tre.
Etter kommunesamanslåinga og industrinedlegginga på 1970-talet har samfunnet stagnert, og mange pendlar til turistanlegg i fjellet eller til Östersund. Det finst eit lite privat og offentleg servicetilbod, mellom anna grunnskule, bibliotek, matvarebutikk, bensinstasjon, bank m.m.
Hondeklipbaaivuurtoring
Hondeklipbaaivuurtoring er eit fyr ved Atlanterhavet ved nordenden av bukta Hondeklipbaai i Sør-Afrika.
Tårnet som står i dag vart bygd i 1956 og består av eit metalltårn med eit stort kvitt og raudt stripa diamantforma dagmerke.
Ankang
Ankang (kinesisk: 安康市, pinyin: Ānkāng shì) er sidan 1998 eit byprefektur sør i provinsen Shaanxi i Kina. Prefekturet dekker eit areal på 23 391 km² og har om lag 2,63 millionar ibuarar.
Byprefekturet Ankang omfattar eitt bydistrikt (区 qū) og ni fylke (县 xiàn).
Samferdsle
Kinas riksveg 316 går gjennom området. Han fører frå Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Elva Hanshui renn gjennom byen.
Norsk misjon
Den Evangelisk Lutherske Frikirke dreiv frå 1916 misjonsarbeid i Ankang. Sigurd Aske var misjonsprest og bibelskulelærer her frå 1936 til 1944. Eit stort kyrkjebygg stod ferdig julaftan 1933. Ho vart sprengt i lufta under kulturrevolusjonen i 1967, og det vart bygt ein yrkesskule på tomta. Kring 1990 fekk den protestantiske kyrkjelyden tilbake halve kyrkjetomta, og i mars 1992 vart eit nytt kyrkjebygg innvigd.
Byen er også katolsk bispesete, eit bispedømme som i år 2000 hadde nær 2 000 medlemmer.
Fylkesveg 16 i Finnmark
Fylkesveg 16 i Finnmark går mellom Bjørnengen og Bjørnstad bru i Alta kommune. Vegen er 2,4 km lang.
Orlunda
Orlunda er eit sokn i Vadstena kommune i Östergötland i Sverige. Den katedralliknande kyrkja erstatta i 1890 den tidlegare kyrkje frå mellomalderen. I dag finst i området ein nedlagd radiostasjon. Den 200 meter høge masta fall i 1970 ned etter å ha vorte råka av eit lynnedslag.
Montenegro under vinter-OL 2022
Montenegro deltok under Vinter-OL 2022 i Beijing i Kina i perioden 4. til 20. februar 2022.
Eldar Salihović og Jelena Vujicic var flaggberarar for Montenegro under opningsseremonien, mens ein friviljug var flaggberar under avslutningsseremonien.
Christine Nesbitt
Christine Nesbitt er ein kanadisk skeiseløpar frå London i Ontario som vart olympisk meister på 1000 meter i 2010 og sprint-verdsmeister i 2011.
I 2012 vart ho tildelt Oscarstatuetten.
Everything's Alright
«Everything's Alright» er ein song skriven og framført av The Mojos. Han vart gjeven ut som singel i 1964 og nådde 9. plass i Storbritannia.
Uvanleg for denne tida var at begge sidene av singelen var skriven av bandet. «Everything's Alright» er tilskriven alle fem medlemmane i bandet (Nicky Crouch, Bob Konrad, Stu James, Keith Karlson og «Simon Stavely», eit psevdonym for pianisten Terence O'Toole). Berre Karlson, James og Stavely har skrive B-sida, «Give Your Lovin' To Me». .
Ein EP kalla The Mojos med «Everything's Alright» som opningsspor, kom ut seinare på året.
David Bowie spelte inn ein versjon av «Everything's Alright» for albumet hans Pin Ups i 1973, med Aynsley Dunbar på trommer, som tidlegare òg var medlem av The Mojos etter at «Everything's Alright» var komen ut.
Dragon Beach
Dragon Beach er ei brei grus- og steinsand langs Dragon Cove på Livingston Island i Sør-Shetlandsøyane. Ho strekkjer seg opp til 10 meter over havet. På nordsida ligg Williams Point og i sør grensa ho til eit lite isplatå. I vest ligg Gargoyle Bastion. Det er mykje forsteina skog på stranda. Stranda vart namngjeve av UK Antarctic Place-Names Committee i 1998 i samband med Dragon Cove.
Sjølve Dragon Cove vart namngjeven etter flyfotografi tekne av Falkland Islands and Dependencies Aerial Survey Expedition og landmålingar gjort av Falkland Islands Dependencies Survey, 1956–58, etter briggen «Dragon» (kaptein A. McFarlane) frå Liverpool, som vitja Sør-Shetlandsøyane og det nordlege Graham Land, 1820–21,
Port Nollothvuurtoring
Fyret vart bygd i 1909 og består av eit trekanta stålskjelettårn med eit svart– og kvitstripa trekanta dagmerke.
Inger Elin Utsi
Inger Elin Kristina Ivarsdatter Utsi er ein norsk samisk skodespelar som har spelt i fleire filmar.
Utsi voks opp i Kautokeino. Ho har mellom anna spelt i filmane Ofelaš (Veiviseren) og Kautokeino-opprøret. Ho spelte òg Elna i TV-serien Hjerterått produsert av Original Film. TV-serien blei send på NRK Super vinteren 2013.
Inger Elin Utsi har har både økonomi- og journalistutdanning. Ho har jobba som kommunikasjonsrådgivar ved UiT - Noregs arktiske universitet, i NRK, Altaposten og TV Nord.
I dag jobbar ho som seniorrådgjevar for Sannings- og forsoningskommisjonen, som er oppnemnd av Stortinget. Sekretariatet held til ved UiT Noregs arktiske universitet, Tromsø.
Utsi stilte til val for NSR i nordre valkrins ved Sametingsvalet 2013. Ho blei ikkje vald inn direkte, men overtok i form av vararepresentant for Silje Karine Muotka, då Muotka blei vald inn i Sametingsrådet. Utsi sat på Sametinget i ein periode. Ho har òg vore engasjert i fleire verv, mellom anna i Norsk Tjenestemannslag og LO.
Kaino-hama
Kaino-hama er ei lita strand som ligg 400 m sør for Nordvendfjøra, på sørsida av Aust-Ongul. Ho vart kartlagd frå landmålingar og flyfoto tekne under Den japanske antarktisekspedisjonen (JARE), 1957–62, og namngjeven Kaino-hama ('Skjelstranda').
Andreas Wilks
Andrea Engelbert Wilks var ein svensk pioner innanfor den samiske foreiningsrørsla og gjenpplivar av den tradisjonelle samiske tinntrådsløyden.
Oppvekst
Andrea Wilks var fødd i Dikanäs som son av fjellsamane Lars Tomasson Wilks og Kristina Nilsdotter Gorek ifrå Vilhelmina. I 1900 gav dei seg med reindrit og flytta til Fredrika. Etter ein skulegang på seks semester ved skulen til det svenske misjonsselskapet i Bäsksele arbeidde Andrea Wilks som dreng og gjetargut for den bufaste befolkninga i Fredrika, før han flytta til heimtraktene til foreldra. I 1908 fekk han arbeid innan reindrifta til ein slektning i Dikanäsområdet.
Samepolitisk pioner
Andreas Wilks blei tidleg engasjert i den gryande samiske organisasjonsrørsla. I 1906 blei han sekretær i den fyrste sameforeininga i Sverige, Fatmomakke lappförening. I 1913 følgde han Hans Magnus Nilsson som leiar for foreininga, som i 1912 bytta namn til Vilhelmina och Åsele lappars enskilda arbetsförening. Han hadde leiarstillinga fram til 1948. Andreas Wilks arheidde òg for danninga av lokale sameforeiningar, til dømes i Ammarnäs og Tärna. Han var òg samepolitisk aktiv på riksplan, og prøvde mellom anna å motverka skiljet mellom bufaste og reindriftssamar som var blitt innført i den svenske reinnæringslova på byrjinga av 1900-talet.
Frelsesarmeen
I 1915 gjekk Andreas Wilks gjennom ei personleg krise og gjekk deretter inn i Frelsesarmeen. Våren 1918 byrja han utdanninga si ved Frälsningsarméns krigsskola i Stockholm. Deretter verka han som mobil samemisjonær i Jämtland og sørlege Lappland med base i Dorris i Vilhelmina sokne. I 1926 gifta han seg med nybyggardottera Syrene Hermansson, og to år seinare blei han utnemnd til befalhavande offiser i det nye frelsesarmekorpset i Kjelefjell. Han tenstegjorde som korpssjef fram til han gjekk av med pensjon i 1942, og flytta då saman med kona si til heimbyen hennar Grundfors nordvest for Fatmomakke.
Forkjempar for tinntrådsløyd
Allereie i ungdommen hadde Andreas Wilks interessert seg for det tradisjonelle samiske tinntrådbroderiet, som i stor grad hadde forsvunne ved byrjinga av 1900-talet. Han studerte broderte gjenstandar, oppspora gamle reiskapar som var blitt nytta for tråddraging og intervjua gamle menneske om korleis sløyden hadde gått for seg. Kring 1905 byrja han sjølv å eksperimentera med tinntraddraging og seinare òg brodering. Andreas Wilks blei ein sterk forkjempa for tinntrådsløyden og heldt talrike kurs over heile det samiske området i åra 1925–1951. Kona Syrene blei òg ho ei dugande tinntrådutøvar, det same blei bror til Wilks, Lars, og kona hans Sanna (syster til Syrene). Dei dokumenterte ei mengd gamle mønster som seinare blei samla i Mönsterbok för lapsk hemslöjd i Västerbottens län.
Wilks døydde i 1953 på Hällnäs sanatorium.
Scyllabreen
Scyllabreen er ein stor isbre som drenerer austover mellom Athos Range og Porthos Range i Prince Charles Mountains. Han vart oppdaga i desember 1956 av den sørlege gruppa til ANARE (Australian National Antarctic Research Expeditions) leia av W.G. Bewsher. Han vart kalla opp etter Homer sin Scylla fordi det var store vanskar å krysse regionen på grunn av breen.
Ole Olsson Fidje
Ole Olsson Fidje var ein norsk lærar, gardbrukar og stortingsmann frå Finsland i Vest-Agder.
Far hans var gardbrukar i Finsland. I yngre år var Ole skulehaldar. Han kjøpte så eit bruk på garden Fidje i Greipstad sokn i Søgne, og dreiv dette til han døydde. Fidje var 3. representant for Lister og Mandals amt på Stortinget i 1833. Der var han medlem av komiteen for gasjer, pensjonar, budsjett- og skattestell. Både i 1827 og 1836 var han 3. varamann til Stortinget. Perioden 1837-41 var han medlem av heradsstyret i Søgne.
Fidje døydde på garden sin i 1860.
Ditroitt
Ditroitt er ein nefelinsyenittisk bergart. Nemninga vart brukt av Brøgger for jamkorna (eugranittiske), til dels gneisaktige nefelinsyenittar frå grensesonene til larvikitten i Langesundsfjorden. Han er kalla opp etter Ditro i Romania.
Morup
Morup er ein svensk tettstad i Falkenbergs kommun i Hallands län i Halland. I 2005 hadde tettstaden 248 innbyggjarar.
Alessandro Cattelan
Alessandro Cattelan er ein italiensk tv-programleiar og mediepersonlegdom. Han har leia ei rekkje tv-program gjennom 2000-tallet, blant anna den italienske versjonen av Total Request Live på MTV Italia, og Le Iene på fjernsynskanalen Italia 1. Han var også programleiar for italienske X Factor frå 2011 til 2020. I 2022 var han aktuell med Netflix-serien Alessandro Cattelan: Spørsmålet og som programleiar for Eurovision Song Contest 2022 saman med musikarane Laura Pausini og Mika.
Bakgrunn
Cattelan vart fødd og vaks opp i kommunen Tortona i provinsen Alessandria, medan foreldra hans opphavleg er frå San Donà di Piave i Venezia. Allereie som sjuåring i 1987 dukka han opp på fjernsynet, som jurymedlem i den internasjonale barnesongtevlinga Zecchino d’Oro på Rai 1.
Fjernsynskarriere
I 2001 debuterte Cattean som programleiar for sendinga Viv.it på musikkanalen VIVA, og i 2003 leia han barneprogrammet Ziggie på fjernsynskanalen Italia 1. Sommaren 2004 debuterte han på MTV Italia, som programleiar for Most Wanted, eit interaktivt musikkprogram der sjåarane kunne ringe inn og delta. Sommaren etter drog han saman med VJ-en Giorgia Surina til USA for å vere vertskap for sommarprogrammet Viva Las Vegas. Seinare i 2005 var han programleiar for Total Request Live, den italienske versjonen av MTV-musikkprogrammet. Han leia programmet saman med Giorgia Surina fram til 2006, då han leia programmet åleine. I 2006 deltok han i satire- og humorprogrammet Le Iene på Italia 1, og han debuterte som songar saman med Gianluca Quagliano på albumet Sunglasses (Non dirlo a nessuno).
I 2011 byrja Cattelan i fjernsynskanalen Sky Italia, og var seinare programleiar under Copa América 2011 på Sky Sports. Same haust vart han programleiar for italienske X Factor på Sky Uno, og han leia songtevlinga fram til 2020. På same kanal fekk han også sitt eige talkshow, E poi c'è Cattelan (norsk omsetjing: Og så har du Cattelan), og han vart i 2018 kåra til årets italienske programleiar under Flaiano-prisutdelinga.
Cattelan har også vore programleiar for sendingar som filmprisutdelinga David di Donatello i 2016 og 2017, og programmmet Da grande på Rai 1 i 2021. I mai 2022 var han programleiar for Eurovision Song Contest 2022 i Torino saman med musikarane Laura Pausini og Mika. Våren 2022 var han også aktuell med Netflix-serien Alessandro Cattelan: Spørsmålet, der han tok opp eksistensielle spørsmål med kjende gjestar som Paolo Sorrentino og Roberto Baggio.